9 หุ้นกลุ่มทรัพยากรกำไร Q3 ยอดเยี่ยม!
กลุ่มธุรกิจพลังงานถูกมองว่าเป็นธุรกิจที่มั่นคงประมาณว่า “เสือนอนกิน” และถือเป็นตัวเอกในตลาดหลักทรัพย์ เพราะอัตราการใช้พลังงานของโลกเพิ่มขึ้นอย่างต่อเนื่องตามความเจริญก้าวหน้าที่เกิดขึ้น แต่สถานการณ์ทุกอย่างเริ่มเปลี่ยนแปลง เมื่อเทคโนโลยีมีความก้าวหน้าขึ้น ประกอบกับราคาน้ำมันมีการปรับตัวลง และที่เพิ่มขึ้นเช่นกันจากพลังงานทดแทน ผลดังกล่าวส่งผลให้พลังงานยุคเก่ามีความเสี่ยงเพิ่มขึ้น
5 ธ.ค. 2558

กลุ่มธุรกิจพลังงานถูกมองว่าเป็นธุรกิจที่มั่นคงประมาณว่า “เสือนอนกิน” และถือเป็นตัวเอกในตลาดหลักทรัพย์ เพราะอัตราการใช้พลังงานของโลกเพิ่มขึ้นอย่างต่อเนื่องตามความเจริญก้าวหน้าที่เกิดขึ้น แต่สถานการณ์ทุกอย่างเริ่มเปลี่ยนแปลง เมื่อเทคโนโลยีมีความก้าวหน้าขึ้น ประกอบกับราคาน้ำมันมีการปรับตัวลง และที่เพิ่มขึ้นเช่นกันจากพลังงานทดแทน ผลดังกล่าวส่งผลให้พลังงานยุคเก่ามีความเสี่ยงเพิ่มขึ้น
ดังนั้นเทรนด์หุ้นพลังงานในอนาคตจึงน่าจะเป็นหุ้นที่เกี่ยวข้องกับพลังงานสะอาด-พลังงานทดแทนมากกว่า ส่วนพลังงานเก่าๆ ก็มักจะประสบปัญหาตามๆกันไป สังเกตได้จากราคาหุ้นพลังงานที่อยู่ในกระดานปรับตัวลงกันอย่างทั่วหน้า ประกอบกับผลการดำเนินงานที่ปรับตัวลงเมื่อเทียบกับช่วงเดียวกันของปีก่อน
ว่าแล้วหุ้นพลังงานยุคเก่ากำลังจะเข้าสู่ภาวะถอยหลังส่วนพลังงานทางเลือกใหม่ๆ กำลังจะเป็นตัวเอกในอนาคต
ก่อนถึงอนาคต “ข่าวหุ้นธุรกิจ” รวบรวมบริษัทในกลุ่มทรัพยากรที่มีผลการดำเนินงานในไตรมาส 3 ปี 2558 ยอดเยี่ยม มีกำไรสุทธิเพิ่มขึ้น เมื่อเทียบกับช่วงเดียวกันของปีก่อน เพื่อให้นักลงทุนรู้ว่าบริษัทไหนยังมีความสามารถ และยังมีความแข็งแกร่งในการบริหารจัดการของตัวผู้บริหาร กับสถานการณ์ของราคาน้ำมันโลกที่ไม่เอื้ออำนวย อย่างไรก็ตามยังมีหุ้นในกลุ่มนี้ที่เกี่ยวข้อง และไม่เกี่ยวข้อง มีกำไรเพิ่มขึ้น อาทิ IRPC, GUNKUL, EASTW, EARTH, BAFS, ESSO, SPCG,BCP, GPSC และ TAE
 
ตัวแรก บริษัท ไออาร์พีซี จำกัด (มหาชน) หรือ IRPC มีรายงานผลการดำเนินงานไตรมาส 3 สิ้นสุดวันที่ 30 กันยายน 2558 มีกำไรสุทธิขยับขึ้นมาอยู่ที่ 887.43 ล้านบาท หรือ 0.04 บาทต่อหุ้น เพิ่มขึ้น 3,915.72% จากงวดเดียวกันของปีก่อน 22.10 ล้านบาท หรือ 0.00 บาทต่อหุ้น สาเหตุจากกำไรขั้นต้นจากการผลิตตามราคาตลาด (Market GIM) เพิ่มขึ้น
ตัวที่สอง บริษัท กันกุลเอ็นจิเนียริ่ง จำกัด (มหาชน) หรือ GUNKUL มีรายงานผลการดำเนินงานไตรมาส 3 สิ้นสุดวันที่ 30 กันยายน 2558 มีกำไรสุทธิขยับขึ้นมาอยู่ที่ 293.35 ล้านบาท หรือ 0.25 บาทต่อหุ้น เพิ่มขึ้น 89.25% จากงวดเดียวกันของปีก่อน 155.01 ล้านบาท หรือ 0.14 บาทต่อหุ้นเนื่องจากได้มีการขายเติบโตเพิ่มขึ้นโดยเป็นผลจากการจำหน่ายอุปกรณ์ต่าง ๆ เพื่อธุรกิจโรงไฟฟ้าพลังงานแสงอาทิตย์ที่บริษัทได้เป็นคู่สัญญาในการจำหน่ายและสนับสนุนอุปกรณ์หลักต่าง ๆ
ตัวที่สาม บริษัท จัดการและพัฒนาทรัพยากรน้ำภาคตะวันออก จำกัด (มหาชน) หรือ EASTW มีรายงานผลการดำเนินงานไตรมาส 3 สิ้นสุดวันที่ 30 กันยายน 2558 มีกำไรสุทธิขยับขึ้นมาอยู่ที่ 542.38 ล้านบาท หรือ 0.33 บาทต่อหุ้น เพิ่มขึ้น 72.05% จากงวดเดียวกันของปีก่อน 315.24 ล้านบาท หรือ 0.19 บาทต่อหุ้นผลจากมีรายได้จากการขายและบริการเพิ่มขึ้น
ตัวที่สี่ บริษัท เอ็นเนอร์ยี่ เอิร์ธ จำกัด (มหาชน) หรือ EARTH มีรายงานผลการดำเนินงานไตรมาส 3 สิ้นสุดวันที่ 30 กันยายน 2558 มีกำไรสุทธิขยับขึ้นมาอยู่ที่ 442.04 ล้านบาท หรือ 0.1487 บาทต่อหุ้น เพิ่มขึ้น 50.33% จากงวดเดียวกันของปีก่อน 294.05 ล้านบาท หรือ 0.0992 บาทต่อหุ้นเป็นผลมาจากมีรายได้จากการขายเพิ่มขึ้น โดยปริมาณการขายถ่านหินเพิ่มขึ้น ซึ่งเป็นผลมาจากบริษัทสามารถรักษาฐานลูกค้าเก่าได้ และกลุ่มบริษัทสามารถเพิ่มยอดขายจากการจัดตั้งบริษัทย่อยในประเทศจีน
ตัวที่ห้า บริษัท บริการเชื้อเพลิงการบินกรุงเทพ จำกัด (มหาชน) หรือ  BAFS มีรายงานผลการดำเนินงานไตรมาส 3 สิ้นสุดวันที่ 30 กันยายน 2558 มีกำไรสุทธิขยับขึ้นมาอยู่ที่ 268.33 ล้านบาท หรือ 0.42 บาทต่อหุ้น เพิ่มขึ้น 46.68% จากงวดเดียวกันของปีก่อน 182.94 ล้านบาท หรือ 0.29 บาทต่อหุ้นโดยมีปัจจัยหลักมาจากการเติบโตที่เพิ่มขึ้นมากทั้งจำนวนเที่ยวบินและปริมาณน้ำมันที่ให้บริการของสายการบินต้นทุนต่ำที่ ทดม. อันเป็นผลจากมาตรการสนับสนุนการท่องเทียวจากภาครัฐ ทำให้จำนวนเที่ยวบินเพิ่มขึ้น
ตัวที่หก บริษัท เอสพีซีจี จำกัด (มหาชน) หรือ SPCG มีรายงานผลการดำเนินงานไตรมาส 3 สิ้นสุดวันที่ 30 กันยายน 2558 มีกำไรสุทธิขยับขึ้นมาอยู่ที่ 472.79 ล้านบาท หรือ 0.512 บาทต่อหุ้น เพิ่มขึ้น 18.98% จากงวดเดียวกันของปีก่อน 397.38 ล้านบาท หรือ 0.439 บาทต่อหุ้น เป็นผลจากรายได้จากการขายและการให้บริการเพิ่มขึ้น
ตัวที่เจ็ด บริษัท บางจากปิโตรเลียม จำกัด (มหาชน) หรือ BCP มีรายงานผลการดำเนินงานไตรมาส 3 สิ้นสุดวันที่ 30 กันยายน 2558 มีกำไรสุทธิขยับขึ้นมาอยู่ที่ 431.90 ล้านบาท หรือ 0.31 บาทต่อหุ้น เพิ่มขึ้น 13.36% จากงวดเดียวกันของปีก่อน 508.98 ล้านบาท หรือ 0.27 บาทต่อหุ้นสาเหตุจากมีปริมาณการจำหนายผลิตภัณฑรวมของบริษัท เพิ่มขึ้น
ตัวที่แปด บริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC มีรายงานผลการดำเนินงานไตรมาส 3 สิ้นสุดวันที่ 30 กันยายน 2558 มีกำไรสุทธิขยับขึ้นมาอยู่ที่ 565.85 ล้านบาท หรือ 0.43 บาทต่อหุ้น เพิ่มขึ้น 11.17% จากงวดเดียวกันของปีก่อน 508.98 ล้านบาท หรือ 0.45 บาทต่อหุ้น สาเหตุหลักจากเงินปันผลรับจากบริษัทราชบุรีเพาเวอร์ จำ กัด (RPCL)
ตัวที่เก้า บริษัท ไทย อะโกร เอ็นเนอร์ยี่ จำกัด (มหาชน) หรือ TAE มีรายงานผลการดำเนินงานไตรมาส 3 สิ้นสุดวันที่ 30 กันยายน 2558 มีกำไรสุทธิขยับขึ้นมาอยู่ที่ 39.30 ล้านบาท หรือ 0.039 บาทต่อหุ้น เพิ่มขึ้น 4.97% จากงวดเดียวกันของปีก่อน 37.44 ล้านบาท หรือ 0.037 บาทต่อหุ้นเป็นผลจากธุรกิจเอทำนอลเพิ่มขึ้น
 
หุ้นที่ปรากฏข้างต้นเป็นเพียงเสนอหุ้นที่มีกำไรสุทธิเพิ่มขึ้น แต่การที่ลงทุนหุ้นกลุ่มนี้นั้นยังคงต้องมองถึงกระแสเงินต่างชาติเป็นหลัก เพราะเซคเตอร์นี้สำคัญต่อตลาดหุ้นประเทศไทยและมีขนาดใหญ่ถึงกว่า 80% ของสัดส่วนหุ้นทั้งหมดในตลาด
การเล่นหุ้นกลุ่มนี้สังเกตเม็ดเงินต่างชาติเริ่ม Sell เมื่อไหร่ให้ไหวตัวให้ทัน เพราะอาจจะบ่งบอกถึงการหมดรอบของหุ้นพลังงานรวมทั้งอาจจะสื่อถึงการหมดรอบของ SET เลยก็เป็นได้
งานนี้ จะเข้า หรือออกจำเป็นต้องหูไวตาไว…
…
 
ตารางงบกำไรสุทธิไตรมาส 3 ปี 58 ของหุ้นกลุ่มทรัพยากรเพิ่มขึ้นจากช่วงเดียวกันของปีก่อน
 
(หน่วย:ล้านบาท)